b'\n_START_ARTICLE_\nThomas Carlyle\n_START_SECTION_\nLiv og virke\n_START_PARAGRAPH_\nCarlyle studerte ved Universitetet i Edinburgh og fors\xc3\xb8rget seg siden som folkeskolel\xc3\xa6rer og senere som informator. Han skolerte seg til en omfattende kunnskap om tysk skj\xc3\xb8nnlitteratur og filosofi, og ble med tiden en av Englands aller fremste kjennere av tysk romantikk. Blant annet skrev han en omfattende biografi om Schiller og oversatte Goethes Wilhelm Meisters Lehrjahre._NEWLINE_I 1821 gikk han igjennom en \xc3\xa5ndelig krise som ga ham s\xc3\xb8vnl\xc3\xb8se netter, men som p\xc3\xa5 sikt styrket ham og fikk ham til \xc3\xa5 tro p\xc3\xa5 en guddommelig verdensordning._NEWLINE_I 1826 giftet han seg med Jane Baillie Welsh (1801\xe2\x80\x931866) og bosatte seg p\xc3\xa5 hennes g\xc3\xa5rd i Craigenputtock i den \xc3\xb8de delen av den skotske landsbygda. Der skrev han den delvis selvbiografiske og i England meget h\xc3\xb8yt skattede Sartor resartus (1836) hvor han beskriver sin religi\xc3\xb8se tvil. Han fikk seg et navn med verket om franske revolusjonen (1837)._NEWLINE_\xc3\x85rene 1837\xe2\x80\x931840 ga han en rekke forelesninger, blant annet Om helter og heltedyrkelse. Han skrev ogs\xc3\xa5 flere pamfletter, som Brev og taler av Cromwell (1845) hvor han angrep liberalismen._NEWLINE_1858\xe2\x80\x931865 skrev han sin omfattende verk om Fredrik den store, History of Frederick the Great._NEWLINE_Hans historiske verk kjennestegnes av sterk innlevelse ang\xc3\xa5ende milj\xc3\xb8 s\xc3\xa5 vel som personer, men var ogs\xc3\xa5 stundom sarkastisk i stilen._NEWLINE_I 1865 ble han rektor for Universitet i Edinburgh som var den fremste heder man kunne f\xc3\xa5 i Skottland p\xc3\xa5 denne tiden. Hans innsetningstale fikk stor gjennomslagskraft og f\xc3\xb8rte til at hans b\xc3\xb8ker fikk stor betydning og ble sterkt etterspurt._NEWLINE_Hans innflytelse p\xc3\xa5 engelsk kulturliv var meget stor og forfattere som Robert Browning, Charles Dickens, og John Ruskin ble sterkt p\xc3\xa5virket av ham._NEWLINE_Etter hans hustrus bortgang i 1866 leste han hennes dagb\xc3\xb8ker og forsto da til sin store sorg at han ved \xc3\xa5 ha v\xc3\xa6rt en arbeidsnarkoman hadde gjort hennes liv fattig p\xc3\xa5 gleder og at hun i hele deres ekteskap hadde f\xc3\xb8lt seg mislykket og forstummet._NEWLINE_Han sammenfattet sitt liv i boken Reminiscences, som ble utgitt etter hans d\xc3\xb8d, hvor han beskrev seg selv fra ufordelaktig synsvinkel og ikke kunne tilgi seg selv for \xc3\xa5 ha neglisert sin hustru og hennes \xc3\xb8nsker._NEWLINE_Hans hus i London p\xc3\xa5 Cheyvne Row i Chelsea hvor han bodde har siden 1886 v\xc3\xa6rt et museum.'